
ΝΟΜΟΣ ΥΓΊ' ΑΡΙΘ. 2345 

Οργανωμένες υπηρεσίες παροχής προστασίας από φορείς 
κοινωνικής πρόνοιας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Σωματεία οργανισμοί, ιδρύματα, νομικά πρόσωπα 
ιδιωτικού δίκαιου, ενώσεις προσώπων και γενικά φορείς 
μη υπαγόμενοι στο δημόσιο τομέα, που ασκούν κοινωνική 
πρόνοια, καθώς και ιδιώτες, δεν επιτρέπεται να παρέ¬ 
χουν οργανωμένες κοινωνικές υπηρεσίες, που έχουν 
σχέση με την προστασία του παιδιού ή ατόμων με 
ειδικές ανάγκες (παιδιών και ενηλίκων) ή ηλικιωμένων 
ή ανιάτων ή χρονίως πασχόντων ατόμων ή να ασκούν 
παρεμφερείς δραστηριότητες, πριν από την έκδοση 
σχετικής άδειας λειτουργίας από την οικεία νομαρχιακή 
αυτοδιοίκηση. 

Εάν διαπιστωθεί λειτουργία χωρίς άδεια, ο νομάρχης 
υποχρεούται να εκδώσει απόφαση διακοπής της λει¬ 
τουργίας, που εκτελείται από την οικεία αστυνομική 
αρχή. Σε περίπτωση μη συμμόρφωσης προς την από¬ 
φαση διακοπής της λειτουργίας, οι υπεύθυνοι τιμωρού¬ 
νται με φυλάκιση τουλάχιστον ενός (1) έτους. Στο 
φορέα ή ιδιώτη που ασκεί τις δραστηριότητες της παρ 
1 του άρθρου 1 χωρίς άδεια παρά την απόφαση διακοπής 
της λειτουργίας επιβάλλεται από τον αρμόδιο νομάρχη 
πρόστιμό ύψους πέντε (5) έως είκοσι (20) εκατομμυρίων 
δραχμών, που εισπράττεται κατά τις διατάξεις περί 
εισπραξεως δημοσίων εσόδων. Τα όρια των ως άνω 
προστίμων δύνανται να αυξάνονται με απόφαση του 
Υπουργού Υγείας και Πρόνοιας. 

2. Με αποφάσεις του Υπουργού Υγείας και Πρόνοιας, 
που δημοσιεύονται στην Εφημερίδα της Κυβερνήσεως, 
ορίζονται, με την επιφύλαξη των διατάξεων του Γενικού 
Οικοδομικού Κανονισμού και των Ειδικών Οικοδομικών 
Κανονισμών, που ισχύουν στην περιφέρεια, οι προϋπο¬ 
θέσεις για την ίδρυση και λειτουργία φορέων κοινωνικής 
πρόνοιας ιδιωτικού δικαίου, κατά κατηγορία φορέων, ως 
προς τα εξυπηρετούμενα πρόσωπα και το περιεχόμενο 
των παρεχόμενων προς αυτά υπηρεσιών και ευκολιών, 
τους απαιτούμενους γενικά χώρους και τα θέματα της 
κατάλληλης διαρρύθμισης των κτιρίων, ως και ειδικότερα 
τα της επιφάνειας των χώρων εγκαταστάσεων υγιεινής. 


μηχανολογικών, ηλεκτρολογικών, ψυχαγωγίας, απασχό¬ 
λησης και λοιπών βοηθητικών (εστιάσεως. μαγειρείων, 
πλυντηρίων κ.λπ.) κοινόχρηστων και ακάλυπτων χωρων. 
τον εξοπλισμό και τη ο τελείωση τους τοσο καΰοσον 
αφορά τον αναγκαίο αριθμό προσώπων όσο και τα 
απαιτούμε να ειδικότερα προσόντα (τίτλους σπουδών, 
ειδικότητας, εμπειρίας κ.λπ.). Με τις ίδιες αποφάσεις 
ορίζονται οι υπεύθυνοι για τη σύμφωνα με το νόμο 
λειτουργία, ο τρόπος άσκησης της εποπτείας και της 
επιστημονικής αξιολόγησης του έργου τους από τις 
υπηρεσίες του Υπουργείου και τις οικείες νομαρχιακές 
αυτοδιοικήσεις, τα απαιτουμενα δικαιολογητικά και κάθε 
σχετική λεπτομέρεια. Μέχρι την έκδοση των παραπάνω 
αποφάσεων εξακολουθούν να ισχύουν οι διατάξεις που 
ίσχυαν πριν από τη δημοσίευση του παρόντος νόμου. 

3. Με αποφάσεις, που εκδίδονται από τους Υπουργούς 
Εσωτερικών, Δημόσιος Διοίκησης και Αποκέντρωσης και 
Υγείας και Πρόνοιας και δημοσιεύονται στην Εφημερίδα 
της Κυβερνήσεως, ορίζονται τα της συστάσεως και 
λειτουργίας πρωτοβάθμιων και δευτεροβάθμιων επιτρο¬ 
πών που θα αποφαίνονται για την καταλληλότητα των 
χώρων και τις άλλες προϋποθέσεις που απαιτούνται 
για τη λήψη άδειας λειτουργίας κατά τις διατάξεις του 
παρόντος νόμου. 

Μέχρι την έκδοση των ως άνω αποφάσεων ισχύουν 
οι υπάρχουσες διατάξεις. Οπου στις ισχύουσες κατά 
την έκδοση του παρόντος νόμου διατάξεις προβλέπεται 
κρίση ή γνωμοδότηση επιτροπής, οι ενδιαφερόμενοι 
μπορούν εφεξής να προσφεύγουν σε δευτεροβάθμια 
επιτροπή που θα συσταθεί σε κάθε νομό με απόφαση 
του οικείου νομάρχη και θα αποτελείται από τους 
προϊσταμένους των τεχνικών υπηρεσιών, των υπηρεσιών 
υγιεινής και των υπηρεσιών πρόνοιας του νομού και 
ανά έναν εκπρόσωπο του οικείου δικηγορικού συλλόγου 
και τεχνικού επιμελητηρίου. 

Η προσφυγή ασκείται μέσα σε προθεσμία δέκα (10) 
ημερών από την κοινοποίηση ή με άλλον τρόπο γνώση 
της προσβαλλόμενης πράξης. Με την ίδια απόφαση 
ορίζονται ο πρόεδρος της επιτροπής και τα αναπλη¬ 
ρωματικά της μέλη και καθορίζεται κάθε λεπτομέρεια 
αναγκαία για τη λειτουργία των επιτροπών αυτών 

4. Με απόφαση του νομάρχη ορίζεται σε κάθε νο¬ 
μαρχιακή αυτοδιοίκηση ένας κοινωνικός λειτουργός ή 
άλλος κοινωνικός επιστήμονας που υπηρετεί σε αυτή 
ως κοινωνικός σύμβουλος. Ο κοινωνικός σύμβουλος 

ασκεί επίβλεψη και συνεχή παρακολούθηση των υπη¬ 
ρεσιών που παρέχονται από τους ιδιώτες και τους 
φορείς της παρ. 1 του παρόντος άρθρου και του άρθρου 
3 του παρόντος νόμου ως προς την ποιότητα και την 
επάρκεια αυτών. 

Οι λεπτομέρειες της εφαρμογής του προηγούμενου 
εδαφίου καθορίζονται με απόφαση του Υπουργού Υγείας 
και Πρόνοιας. 

5. Οι οίκοι εϋγηρίας, τα "Γηροκομεία" και οι με άλλες 
ονομασίες λειτουργούσες επιχειρήσεις κλειστής περί¬ 
θαλψης και φροντίδας ηλικιωμένων μετονομάζονται σε 
"Μονάδες Φροντίδας Ηλικιωμένων* και οι άδειες λει¬ 
τουργίας θα εκδίδονται εφεξής μόνο με τη χρήση αυτού 
του τίτλου. 

Οι ήδη λειτουργούσες επιχειρήσεις του προηγούμενου 
εδαφίου οφείλουν εντός προθεσμίας έξι (6) μηνών από 
την ισχύ του παρόντος νόμου να συμμορφωθούν. Η μη 
συμμόρφωση συνιστά παράβαση των όρων άδειας λει¬ 
τουργίας και τιμωρείται, εφαρμοζομένων αναλόγως των 
κυρώσεων, που προβλέπονται από τον παρόντα νόμο. 

6. Οι διατάξεις του παρόντος νόμου εφαρμόζονται 
αναλόγως και για τις εξοχές παιδιών και ηλικιωμένων 
και τις οικογενειακές κατασκηνώσεις (θέρετρα), καθώς 
επίσης και για κατασκηνώσεις που λειτουργούν χωρίς 
άδεια λειτουργίας ή δεν πληρούν τις νόμιμες προϋπο¬ 
θέσεις λειτουργίας τους. 

Άρθρο 2 

1. Στους φορείς και τα πρόσωπα της παρ. 1 του 
άρθρου 1 του παρόντος, που παρέχουν οργανωμένες 
κοινωνικές υπηρεσίες κατά τη δημοσίευση του νόμου 
τούτου χωρίς την προβλεπόμενη άδεια λειτουργίας, 
τάσσεται προθεσμία έξι (6) μηνών από τη δημοσίευσή 
του. για να προβούν σε όλες τις ενέργειες που απαι¬ 
τούνται για τη λήψη της άδειας αυτής 

Η ανωτέρω προθεσμία δύναται να παρατείνεται, μετά 
από αίτηση των ενδιαφερομένων, μέχρι ένα (1) έτος 
συνολικά, εάν υπάρχει ανάγκη προσαρμογής της κτι- 
ριακής υποδομής στις απαιτούμενες προδιαγραφές και 
μόνο για το λόγο αυτόν. 

Αν δεν προβούν σε όλες τις αναγκαίες ενέργειες 
για τη λήψη της άδειας μέσα στην ανωτέρω προθεσμία, 
διακόπτεται η λειτουργία τους με απόφαση του αρμόδιου 
νομάρχη, η οποία εκτελείται από την οικεία αστυνομική, 
αρχή- 

Αν μετά την έκδοση της απόφασης διακοπής της 
λειτουργίας τους εξακολουθούν να προσφέρουν υπη¬ 
ρεσίες, οι υπεύθυνοι τιμωρούνται με φυλάκιση τουλά¬ 
χιστον ενός (1) έτους. Στο φορέα ή ιδιώτη επιβάλλεται 
από τον νομάρχη πρόσημο δύο (2) έως δέκα (10) 
εκατομμυρίων δραχμών ή, προκειμένου για φορέα κερ¬ 
δοσκοπικού χαρακτήρα, πέντε (5) έως είκοσι (20) εκα¬ 
τομμυρίων δραχμών, που εισπράττεται κατά τις διατάξεις 
περί εισπράξεως δημοσίων εσόδων. Τα όρια των ως 
άνω προστίμων δύνανται να αυξάνονται με απόφαση 
του Υπουργού Υγείας και Πρόνοιας. 

2. Αν οι οργανωμένες κοινωνικές υπηρεσίες παρέ¬ 
χονται από φορέα που δεν έχει κερδοσκοπικό χαρα¬ 
κτήρα, (αναγνωρισμένα φιλανθρωπικά σωματεία, εκκλη¬ 
σιαστικά ιδρύματα, σύλλογοι γονέων ή ατόμων με ειδικές 
ανάγκες και γενικότερα φορείς κοινωνικού χαρακτήρα), 
εφόσον ο φορέας αυτός δεν έχει τις δυνατότητες να 
ανταπεξέλθει στις δαπάνες προσαρμογής της κτιριακής 
υποδομής και εξοπλισμού στις προϋποθέσεις που ορί¬ 


ζονται με τις ήδη ισχύουσες διατάξεις ή θα ορισθούν 
με τις υπουργικές αποφάσεις του άρθρου 1 παρ. 2 του 
παρόντος νόμου, οφείλει να το γνωστοποιήσει μέσα 
σε έξι (6) μήνες από τη δημοσίευση του νόμου τούτου 
ή την έκδοση των ως άνω αποφάσεων στην οικεία 
νομαρχιακή αυτοδιοίκηση και να θέσει υπόψη της τα 
περιουσιακά στοιχεία του, καθώς και τις δαπάνες που 
απαιτούνται για την προσαρμογή του σε όσα ορίζονται 
από την ισχύουσα νομοθεσία ή την προαναφερόμενη 
απόφαση. 

Το οικείο νομαρχιακό συμβούλιο αποφασίζει αιτιολο¬ 
γημένα, κρίνοντας το μέγεθος των ελλείψεων, το είδος 
και το επίπεδο των παρεχόμενων υπηρεσιών και την 
αναγκαιότητά τους για την κάλυψη των ευρύτερων 
αναγκών του νομού, είτε για την οικονομική ενίσχυση 
του φορέα είτε για την άμεση ή τη σταδιακή απαγόρευση 
της παροχής των υπηρεσιών, αφού ληφθεί υπόψη και 
η δυνατότητα τοποθέτησης των εξυπηρετούμενων α¬ 
τόμων σε άλλους φορείς. 

Η ανωτέρω οικονομική ενίσχυση του φορέα μπορεί 
να παρασχεθεί είτε από τον προϋπολογισμό, τακτικό 
και δημοσίων επενδύσεων, της νομαρχιακής αυτοδιοί¬ 
κησης είτε, σε περίπτωση αδυναμίας της. από τον 
αντίστοιχο προϋπολογισμό του Υπουργείου Υγείας και 
Πρόνοιας, με κοινή, στην περίπτωση αυτή, απόφαση 
των Υπουργών Οικονομικών και Υγείας και Πρόνοιας. 

3. Οι φορείς της παρ. 1 του άρθρου 1 του παρόντος 
νόμου που λειτουργούν κατά παράβαση των προϋπο¬ 
θέσεων, με βάση τις οποίες τους έχει χορηγηθεί η 
σχετική άδεια, οφείλουν να συμμορφωθούν προς τις 
προϋποθέσεις αυτές μέσα σε τρεις (3) μήνες από τη 
διαπίστωση της παράβασης από τα αρμόδια όργανα. 

Σε περίπτωση που δεν συμμορφώνονται μέσα στην 
προθεσμία αυτή, επιβάλλεται με απόφαση του οργάνου 
που τους εποπτεύει πρόστιμο εκατό (100) χιλιάδων 
δραχμών έως δέκα (10) εκατομμυρίων δραχμών, το 
οποίο μπορεί να αυξάνεται με απόφαση του Υπουργού 
Υγείας και Πρόνοιας, εισπραττόμενο κατά τις διατάξεις 
περί εισπράξεως δημοσίων εσόδων. 

Σε περίπτωση νέας παράβασης, αντί του προστίμου, 
δύναται να ανακαλείται η άδεια και να αποφασίζεται η 
διακοπή της λειτουργίας τους. 

Ως προς την εκτέλεση της απόφασης και την παρά 
ταύτα εξακολούθηση της λειτουργίας εφαρμόζονται α¬ 
ναλόγως τα οριζόμενα στην παρ. 1 του παρόντος 
άρθρου. 

4. Αν, μετά από έρευνα της αρμόδιας αρχής, προκόψει 
ότι φορέας ή ιδιώτης παρέχει οργανωμένη κατά τα 
ανωτέρω περίθαλψη, κατά παράβαση των προϋποθέσεων 
του άρθρου 1 παρ. 1 και 2 του παρόντος νόμου ή των 
παραγράφων 1 και 3 του παρόντος άρθρου, και από 
υπαιτιότητα των υπευθύνων δεν εξασφαλίζει ανεκτό 
επίπεδο περίθαλψης και μεταχείρισης των περιθαλπό¬ 
μενων προσώπων, επιβάλλεται, πέραν των οριζομένων 
στον παρόντα νόμο κυρώσεων - ως πρόσθετη κύρωση 
- στο φορέα ή ιδιώτη πρόστιμο ενός (1) έως δέκα (10) 
εκατομμυρίων δραχμών και, αν πρόκειται για φορέα που 
λειτουργεί με κερδοσκοπικό χαρακτήρα, τριών (3) έως 
είκοσι (20) εκατομμυρίων δραχμών, με πράξη της επο- 
πτεύουσας αρχής, εισπραττόμενο κατά τις διατάξεις 
περί εισπράξεως δημοσίων εσόδων και παράλληλα πε- 
ραπέμπονται τα σχετικά στοιχεία στον αρμόδιο εισαγ¬ 
γελέα για την εξέταση των ενδεχόμενων ποινικών 
ευθυνών των υπευθύνων. 

Τα όρια του ως ανωτέρω προστίμου δύναται να 
αυξάνονται με απόφαση του Υπουργού Υγείας και Πρό¬ 
νοιας. 

Άρθρο 3 

1. Στις διατάξεις του παρόντος νόμου υπάγονται και 
τα εθνικά κληροδοτήματα, επιφυλασσόμενων των δια¬ 
τάξεων του ν. 2039/1939 (ΦΕΚ 455 Α'), όπως τροπο¬ 
ποιήθηκε μεταγενέστερα, καθόσον αφορά την παροχή 
οργανωμένων υπηρεσιών, κατά την έννοια της παρ. 1 
του άρθρου 1 του παρόντος νόμου. 

Με κοινές αποφάσεις των Υπουργών Οικονομικών 
και Υγείας και Πρόνοιας, που δημοσιεύονται στην Ε¬ 
φημερίδα της Κυβερνήσεως, ορίζονται οι προϋποθέσεις 
για την έκδοση άδειας λειτουργίας των φορέων του 
προηγούμενου εδαφίου που παρέχουν οργανωμένες 
προνοιακές υπηρεσίες εφαρμοζόμενης εν προκειμένω 
της παραγράφου 2 του άρθρου 1 του παρόντος νόμου 
και ρυθμίζονται τα θέματα των υπευθύνων και του 
ελέγχου της λειτουργίας τους, των κυρώσεων σε πε¬ 
ρίπτωση παράβασης, καθώς και κάθε άλλη συνεπής 
λεπτομέρεια. 

2 Με προεδρικά διατάγματα, προτεινόμενα από τους 
Υπουργούς Εσωτερικών, Δημόσιας Διοίκησης και Απο¬ 
κέντρωσης, Οικονομικών, Εργασίας και Κοινωνικών Α¬ 
σφαλίσεων και Υγείας και Πρόνοιας, δύνανται να συ- 
νιστώνται, ως νομικά πρόσωπα ιδιωτικού δικαίου, * Μο¬ 
νάδες Φροντίδας Ηλικιωμένων" ή Θεραπευτήρια Χρόνιων 
παθήσεων ή βρεφονηπιακοί σταθμοί, μετά από αίτημα 
των διοικητικών συμβουλίων των ασφαλιστικών ταμείων 
κυρίας και επικουρικής ασφάλισης, καθώς και των με¬ 
τοχικών ταμείων, που μπορούν να συνεργάζονται για 
το σκοπό αυτόν και με άλλους φορείς δημόσιου ή 
ιδιωτικού δικαίου. 

Με τα διατάγματα αυτά ρυθμίζονται τα θέματα που 
αναφερονται στη διοίκηση, την οργάνωση, την κάλυψη 
των δαπανών λειτουργίας και τη σύσταση των αναγκαίων 
θέσεων, χωρίς επιχορήγηση από τον Κρατικό Προϋπο¬ 
λογισμό. 

Ο εσωτερικός κανονισμός λειτουργίας εγκρίνεται από 
γο διοικητικό συμβούλιο του οικείου ασφαλιστικού ή 
μετοχικού ταμείου και τους Υπουργούς Υγείας και Πρό¬ 
νοιας και Εργασίας και Κοινωνικών Ασφαλίσεων. 

Κατά τα λοιπά εφαρμόζονται οι διατάξεις του παρό¬ 
ντος νόμου. 

Άρθρο 4 

1. Παρατείνονται για δύο (2) ακόμα χρόνια από τη 
δημοσίευση του παρόντος νόμου οι προθεσμίες: 

αα) της παρ. 2 του άρθρου 30 του ν. 1644/1986 (ΦΕΚ 
131 Α ), όπως παρατάθηκε με την παρ. 2 του άρθρου 
11 του ν. 1807/1988 (ΦΕΚ 208 Α'), 
αβ) των παρ. 1 και 2 του άρθρου 56 του ν. 1759/1988 
(ΦΕΚ 50 Α'), όπως παρατάθηκαν με τις παρ. 2 και 3 
του άρθρου 46 του ν. 2082/1992 (ΦΕΚ 158 Α ), 
β) της παρ. 4 του άρθρου 3 του ν. 1807/1988 (ΦΕΚ 
208 Α ), 

γ) της παρ. α του άρθρου 81 του β.δ/τος 330/1960 
(ΦΕΚ 69 Α), όπως παρατάθηκε με την παρ. Ια του 
άρθρου 4 του ν. 543/1977 (ΦΕΚ 43 Α ) και με την παρ. 
1 του άρθρου 45 του ν. 2082/1992 (ΦΕΚ 158 Α'), 
δ) των παρ. 3 και 5 του άρθρου 6 του ν. 1807/1988 
(ΦΕΚ 208 Α’), όπως παρατάθηκαν με την παρ. 2 του 


άρθρου 45 του ν. 2082/1992 (ΦΕΚ 158 Α') 

2. Οι διατάξεις του άρθρου 5 του ν. 1807/1988 (ΦΕΚ 
208 Α’), όπως τροποποιήθηκαν με το άρθρο 16 του ν. 
1964/1991 (ΦΕΚ 146 Α), έχουν εφαρμογή και για τις 
αγοραπωλησίες, οι οποίες έχουν γίνει με συμβολαιο¬ 
γραφική πράξη, η οποία έχει μεταγράφει νόμιμα μέχρι 
31.12.1990 για τα οικόπεδα στα οποία αναφερονται οι 
εν λόγω διατάξεις και με τους ίδιους όρους και προϋ¬ 
ποθέσεις. 

3. Στο τέλος της παραγράφου 1 του άρθρου 6 του 
ν. 1807/1988 (ΦΕΚ 208 Α') προστίθεται εδάφιο που 
έχει ως ακολούθως: 

"Αν το ακίνητο έχει μεταβιβαστεί από το φορέα του 
νόμιμου τίτλου με ιδιωτικό έγγραφο σε τρίτον ο οποίος 
και το κατέχει αποδεδειγμένα επί είκοσι (20) τουλάχιστον 
χρόνια, το παραχωρητήριο, εφόσον δεν έχει κατά το 
παρελθόν υποβληθεί εμπροθέσμως αίτηση του αρχικού 
δικαιούχου ή των νόμιμων κληρονόμων του. εκδίδεται 
στο όνομα του σημερινού κατόχου ή των νόμιμων 
κληρονόμων του κατόπιν σχετικής αιτήσεως υποβλη- 
θεισομένης εντός δυο (2) ετών από της ισχύος του 
παρόντος και με καταβολή του δέκα τοις εκατό (10%) 
της τρέχουσας αξίας του ακινήτου". 

4. Η παράγραφος 3 του άρθρου 11 του ν. 2072/1992 
(ΦΕΚ 125 Α') ισχύει για όλα τα νομικά πρόσωπα δημόσιου 
ή ιδιωτικού δικαίου, αρμοδιότητας του Υπουργείου Υ¬ 
γείας και Πρόνοιας, ως και τα προνοιακού χαρακτήρα 
("φιλανθρωπικά") σωματεία που εποπτεύονται από αυτό. 

Οι εταιρίες του Αστικού Κώδικα της προαναφερόμενης 
παραγράφου υπάγονται στην εποπτεία του Υπουργείου 
Υγείας και Πρόνοιας. 

5. Η παράγραφος 7Θ του άρθρου 51 του ν 1882/1990 
(ΦΕΚ 43 Α') τροποποιείται ως εξής: 

“Χορήγηση επιδόματος καυσίμων, σε άτομα με ακρω¬ 
τηριασμό και των δύο κάτω άκρων και σε άτομα με 
παράλυση των δύο κάτω άκρων με ποσοστό αναπηρίας 
80% και άνω". 

Άρθρο 5 

1. Στο τέλος της παραγράφου 2 του άρθρου 7 του 
ν. 1278/1982, που επαναφέρθηκε σε ισχύ με το άρθρο 
1, παρ. 1 του ν. 2256/1994 (ΦΕΚ 196 Α'), προστίθεται 
εδάφιο, το οποίο έχει ως εξής: 

Ή ένσταση κατά της απόφασης των πρωτοβάθμιων 
συμβουλίων κρίσεως και επιλογής ιατρικού και οδοντια¬ 
τρικού προσωπικού, που ασκείται στο δευτεροβάθμιο 
συμβούλιο, δεν αναστέλλει το διορισμό". 

2. Η παράγραφος 4 του άρθρου 7 του ν. 1278/1982, 
που επαναφέρθηκε σε ισχύ με το άρθρο 1, παρ. 1 του 
ν. 2256/1994 (ΦΕΚ 196 Α’), αντικαθίσταται ως εξής: 

4. Τα συμβούλια επιλογής είναι σε απαρτία όταν είναι 
παρόντα τα 3/5 των μελών τους". 

3. Με απόφαση του Υπουργού Υγείας και Πρόνοιας, 
σε κάθε θέση επιμελητή Β’ ή Α’ του κλάδου ιατρών 
Ε.Σ.Υ. διορίζεται ο πρώτος στη σειρά αξιολόγησης, ή 
ο επόμενος, εφόσον ο προηγούμενος δεν αποδέχεται 
το διορισμό του, μέχρι εξαντλήσεως του αξιολογικού 
πίνακα. 

4. Με την επιφύλαξη των διατάξεων της παρ. 5 του 
άρθρου 47 του ν. 2071/1992 (ΦΕΚ 123 Α'), οποιαδήποτε 
διαγνωστική ή θεραπευτική μέθοδος, η οποία δεν ε¬ 
φαρμόζεται διεθνώς, χαρακτηρίζεται ως πειραματική και 
επιτρέπεται η εφαρμογή της μόνο ύστερα από έγκριση 
του Ανώτατου Επιστημονικού Συμβοσλίου (Α.Ε.ΣΥ.). Ια- 

τροί, που εφαρμόζουν πειραματικές θεραπευτικές πρά¬ 
ξεις, χωρίς την παραπάνω έγκριση, τιμωρούνται με την 
ποινή της οριστικής αφαίρεσης της άδειας ασκήσεως 
επαγγέλματος. Η άδεια αφαιρείται μετά από προηγού¬ 
μενη γνωμοδότηση του Α.Ε.ΣΥ.. 

5. Η παράγραφος 2 του άρθρου 40 του ν. 2071/1992 
αντικαθίσταται ως εξής: 

"2. Η θητεία των μελών του Δ.Σ. είναι διετής και η 
συγκρότησή του γίνεται με απόφαση του Υπουργού 
Υγείας και Πρόνοιας με την οποία ορίζονται ο Πρόεδρος 
και δύο Αντιπρόεδροι αυτού". 

Άρθρο 6 

Ειδικά Κέντρα Υγείας και Περιφερειακά Ιατρεία 

1. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών, 
Υγείας και Πρόνοιας και του κατά περίπτωση αομόδιου 
υπουργού δυναται να συνιστώνται Ειδικά Κέντρα Υγείας, 
ως αποκεντρωμένες οργανικές μονάδες των νοσοκο¬ 
μείων, καθώς και Ειδικά Περιφερειακά Ιατρεία ως απο¬ 
κεντρωμένες μονάδες των κέντρων υγείας ή των νο¬ 
σοκομείων, για την κάλυψη ειδικών κατά περίπτωση 
πληθυσμιακών ομάδων και αναγκών. Με την ίδια από¬ 
φαση ορίζονται οι ειδικότεροι σκοποί τους και συνι- 
στώνται οι θέσεις του προσωπικού τους, που προστί¬ 
θενται στις θέσεις, που προβλέπονται από τον οργα¬ 
νισμό του νοσοκομείου, στο οποίο υπάγονται. 

2. Σκοπός των Ειδικών Κέντρων Υγείας και Περιφε¬ 
ρειακών Ιατρείων είναι ο οριζόμενος από τις διατάξεις 
του άρθρου 15 του ν. 1397/1983, του άρθρου 16 του 
ν. 2071/1992 και η κάλυψη αναγκών των ειδικών κατά 
περίπτωση πληθυσμιακών ομάδων. 

3. Τα Ειδικά Κέντρα Υγείας διέπονται από τις διατάξεις 
που ισχύουν για τα Κέντρα Υγείας της χώρας. 

4. Με κοινή απόφαση του Υπουργού Υγείας και 
Πρόνοιας και του κατά περίπτωση αρμόδιου υπουργού 
ορίζεται ο τρόπος λειτουργίας των Ειδικών Περιφε¬ 
ρειακών Ιατρείων. 

5 Στα Ειδικά Κέντρα Υγείας δύναται να αναπτύσ¬ 
σονται κλίνες και να λειτουργεί μονάδα νοσηλείας για 
παραμονή ασθενών, που έχουν ανάγκη από ιατρική 
παρακολούθηση και νοσηλεία. 

Άρθρο 7 

1. Στο Εθνικό Κέντρο Αμεσης Βοήθειας (Ε.Κ.Α.Β.) 
ιδρύεται και λειτουργεί Μετεκπαιδευτικό Κέντρο Ιατρών 
για την Επείγουσα Προνοσοκομειακή Ιατρική. Το Με- 
τεκπαιδευτικό Πρόγραμμα του Κέντρου αφορά ιατρούς 
ανεξαρτήτως ειδικότητας και αποβλέπει στη δημιουργία 
στελεχών ικανών να αντιμετωπίσουν με την απαιτούμενη 
ταχύτητα και αποτελεσματικότητα οποιοδήποτε οξύ 
συμβάν, άσχετα από την αιτία που το προκάλεσε και 
να μεταφέρουν με ασφαλείς συνθήκες τον πάσχοντα 
στον κατάλληλο υγειονομικό σχηματισμό. Η εκπαίδευση 
είναι ετήσιας διάρκειας, θεωρητική και πρακτική, παρέ¬ 
χεται δωρεάν και εξασφαλίζεται κατ’ έτος με μέριμνα 
του Ε.Κ.Α.Β., τον προϋπολογισμό του οποίου βαρύνει 
κάθε σχετική δαπάνη. Επιστημονικός Υπεύθυνος του 
Προγράμματος είναι το Επιστημονικό Συμβούλιο του 
Ε.Κ.Α.Β.. Το εκπαιδευτικό προσωπικό επιλέγεται από 
το Δ.Σ. του Ε.Κ.Α.Β., μετά από πρόταση του Επιστη¬ 
μονικού Συμβουλίου και προέρχεται από το χώρο του 
ευρύτερου δημόσιου τομέα (ιατροί Ε.Σ.Υ., Δ.Ε.Π., στρα¬ 


τιωτικοί κ.λπ.ξ βασει των απαιτήσεων του γνωστικού 
αντικειμένου. Όπου και όταν κρίνεται αναγκαίο μπορούν 
να επιλεγούν εκπαιδευτές και από άλλους χώρους. Στο 
τέλος της εκπαίδευσης και μετά από επιτυχείς εξετάσεις 
παρέχεται στους αποφοιτούντες ιατρούς από τον Υ¬ 
πουργό Υγείας και Πρόνοιας πιστοποιητικό επάρκειας 
στην Επείγουσα Προνοσοκομειακή Ιατρική, το οποίο θα 
αποτελεί εφεξής απαραίτητο προσόν για οποιαδήποτε 
επίσημη επαγγελματική απασχόληση με την Επείγουσα 
Προνοσοκομειακή Ιατρική. Οι ανωτέρω διατάξεις ισχύουν 
και για τους εκπαιδευόμενους ιατρούς στο Μετεκπαι- 
δευτικό Πρόγραμμα του τρέχοντος έτους. 

Με απόφαση του Υπουργού Υγείας και Πρόνοιας, 
ύστερα από πρόταση του Επιστημονικού Συμβουλίου 
του Ε.Κ.Α.Β., ρυθμίζονται οι λεπτομέρειες εφαρμογής 
των διατάξεων της παραγράφου αυτής, ήτοι όλα τα 
θέματα που αφορούν τον τρόπο και το χρόνο των 
εξετάσεων, τη σύνθεση της εξεταστικής επιτροπής, τα 
εξεταστέα μαθήματα, τον αριθμό των υποψηφίων, τις 
προϋποθέσεις επιτυχούς αποφοιτήσεως τους, καθώς 
και τα δικαιολογητικά που απαιτούνται για τη χορήγηση 
του παραπάνω πιστοποιητικού. 

2. Με απόφαση του Υπουργού Υγείας και Πρόνοιας, 
μετά από πρόταση του Δ.Σ. του Ε.Κ.Α.Β., ιδρύεται στο 
Ε.Κ.Α.Β. Επαγγελματική Σχολή Διασωστών (πληρωμάτων 
ασθενοφόρων) διετούς φοίτησης, σκοπός της οποίας 
θα είναι η εκπαίδευση σε θέματα παροχής πρώτων 
βοηθειών και Επείγουσας Προνοσοκομειακής Ιατρικής. 

Με την ίδια ή άλλη απόφαση του Υπουργού Υγείας 
και Πρόνοιας, ύστερα από πρόταση του Δ.Σ. του 
Ε.Κ.Α.Β., καταρτίζεται ο Οργανισμός της Σχολής, με 
τον οποίο ρυθμίζονται τα προσόντα, ο τρόπος εισα¬ 
γωγής, η διαδικασία φοίτησης των υποψηφίων και γενικά 
όλες οι λεπτομέρειες λειτουργίας της. Οι δαπάνες της 
Επαγγελματικής Σχολής Διασωστών (πληρωμάτων α¬ 
σθενοφόρων) βαρύνουν τον προϋπολογισμό του 
Ε.Κ.Α.Β., στον οποίο εγγράφονται κάθε χρόνο για το 
σκοπό αυτόν πιστώσεις, σε ιδιαίτερους κωδικούς αριθ¬ 
μούς. 

3. Στο Ε.Κ.Α.Β. λειτουργούν εκπαιδευτικά προγράμ¬ 
ματα στην Επείγουσα Προνοσοκομειακή Ιατρική για την 
εκπαίδευση νοσηλευτών, διασωστών (πληρωμάτων α¬ 
σθενοφόρων), στελεχών δημοσίων υπηρεσιών που α¬ 
πασχολούνται με τη διάσωση και την παροχή βοήθειας 
στους πολίτες και άλλων ειδικών ομάδων πληθυσμού. 
Το περιεχόμενο και η διάρκεια κάθε εκπαιδευτικού 
προγράμματος ορίζονται με απόφαση του Δ.Σ. του 
Ε.Κ.Α.Β., ύστερα απο εισήγηση του Επιστημονικού Συμ¬ 
βουλίου του. 

4. Στα πλαίσια του Ε.Κ.Α.Β. λειτουργεί Τομέας Πρό¬ 
ληψης Ατυχημάτων, σκοπός του οποίου είναι η μελέτη 
και επιστημονική τεκμηρίωση των αιτίων που προκαλούν 
ένα ατύχημα και η εισήγηση μέτρων πρόληψης. Ο 
τομέας αποτελεί το βασικό όργανο πρόληψης ατυχη¬ 
μάτων του Υπουργείου Υγείας και Πρόνοιας και απο- 
τελείται από επιστήμονες, που ορίζονται απο τον Υ¬ 
πουργό Υγείας και Πρόνοιας μετά απο πρόταση του 
Δ.Σ. του Ε.Κ.Α.Β.. 

Άρθρο 8 

1. Η παράγραφος 2 του άρθρου 53 του ν. 1892/1990 
(ΦΕΚ 101 Α), όπως συμπληρώθηκε με το άρθρο 18 
του ν. 1963/1991 (ΦΕΚ 138 Α ), αντικαθίσταται ως εξής: 

"2. Οι προϋποθέσεις, οι όροι, η διαδικασία και κάθε 

σχετική λεπτομέρεια για την ίδρυση, λειτουργία και 
μεταβίβαση των ιδιωτικών κλινικών, καθορίζονται με 
προεδρικά διατάγματα, που εκδίδονται ύστερα από πρό~ 
τάση του Υπουργού Υγείας και Πρόνοιας·. 

2. Η παράγραφος 4 του άρθρου 53 του ν. 1892/1990 
(ΦΕΚ 101 Α'), όπως αυτή τροποποιήθηκε με το άρθρο 
31 του ν. 2161/1993 (ΦΕΚ 119 Α) και 11 του ν. 
2194/1994 (ΦΕΚ 34 Α ), αντικαθίσταται ως εξής: 

"4. Με προεδρικό διάταγμα, που εκδίδεται με πρόταση 
του Υπουργού Υγείας και Πρόνοιας, ορίζονται ειδικές 
ρυθμίσεις για τον εκσυγχρονισμό των ιδιωτικών κλινικών 
που λειτουργούσαν κατά τη δημοσίευση των προεδρικών 
διαταγμάτων 247/1991 και 517/1991, καθώς και εκείνων 
του άρθρου 149 του ν. 2071/1992 (ΦΕΚ 123 Α ). Ειδι¬ 
κότερα, καθορίζονται οι όροι και προϋποθέσεις, καθώς 
και τα κάθε είδους θέματα που αφορούν τη λειτουργία 
και τον εκσυγχρονισμό των παραπάνω ιδιωτικών κλινι¬ 
κών, τον εξοπλισμό και το αναγκαίο προσωπικό τους, 
οι δυνατότητες μετατροπής ή επέκτασης του αντικεί¬ 
μενου τους και οι σχετικές προϋποθέσεις, ο χρόνος 
προσαρμογής τους στις νέες ρυθμίσεις και οι σχετικές 
ποινές, σε περίπτωση μη προσαρμογής, καθώς και κάθε 
άλλη σχετική λεπτομέρεια. 

Μέχρι τη δημοσίευση του παραπάνω προεδρικού δια¬ 
τάγματος απαγορεύεται οποιαδήποτε επέκταση ή με¬ 
τατροπή του αντικειμένου των ιδιωτικών κλινικών, που 
υπάγονται στις διατάξεις της παραγράφου αυτής, με 
εξαίρεση τις περιπτώσεις των κλινικών που έχουν υ¬ 
ποβάλει αίτηση, σύμφωνα με τις διατάξεις της παρα¬ 
γράφου 4 του άρθρου 149 του ν. 2071/1992. 

Μέχρι τη λήξη της προθεσμίας προσαρμογής στις 
νέες ρυθμίσεις, που θα καθοριστεί με το παραπάνω 
προεδρικό διάταγμα, οι ιδιωτικές κλινικές της παρα¬ 
γράφου αυτής θα διέπονται από τις διατάξεις των 
βασιλικών διαταγμάτων 451/1962 και 521/1963“. 

Άρθρο 9 

1. Το πόσης φύσεως προσωπικό, πλην του ιατρικού, 
που υπηρετεί στο νοσοκομείο “Ο ΑΓΙΟΣ ΣΑΒΒΑΣ“ και 
το Κέντρο Ογκολογικής Ερευνας και Πειραματικής Χει¬ 
ρουργικής Τ ΠΑΠΑΝΙΚΟΛΑΟΥ", μέχρι τη δημοσίευση 
του παρόντος, εντάσσεται σε θέσεις που αναφέρονται 
στην Α3β/οικ. 10326/4.6.1990 απόφαση του Υπουργού 
Υγείας. Πρόνοιας και Κοινωνικών Ασφαλίσεων (ΦΕΚ 
424 Β’), η οποία αποτελεί, από τη δημοσίευση του 
π.δ/τος 152/1992 (ΦΕΚ 73 Α ), τον Οργανισμό του νέου 
Ν.Π.Δ.Δ. “Περιφερειακό Αντικαρκινικό - Ογκολογικό Νο¬ 
σοκομείο Αθηνών Ο ΑΓΙΟΣ ΣΑΒΒΑΣ". Εντάξεις, μετα¬ 
τάξεις, που έχουν ήδη συντελεσθεί, με βάση τον Ορ¬ 
γανισμό αυτόν, από τη δημοσίευσή του και αφορούν 
το νέο Ν.Π.Δ.Δ. "Περιφερειακό Αντικαρκινικό - Ογκο- 
λογικό Νοσοκομείο Αθηνών Ο ΑΓΙΟΣ ΣΑΒΒΑΣ - , είναι 
ισχυρές από το χρόνο πραγματοποίησής τους. 

2. Στο τρίτο εδάφιο της παραγράφου 5 του άρθρου 
5 του ν. 2194/1994, μετά τις λέξεις “άλλων ειδικοτήτων", 
προστίθεται η φράση "καθώς και το προσωπικό των 
μονάδων μεταμοσχεύσεων, που μετακινείται για λήψη 
μοσχευμάτων (ιατροί, νοσηλεύτριες - νοσηλευτές, συ¬ 
ντονιστές κ.λπ.)“. 

3. Η διάταξη του εδαφίου α' της παραγράφου 7 του 
άρθρου 7 του ν. 1965/1991 καταργείται και τα επόμενα 
εδάφια β' και γ' αριθμούνται αντίστοιχα ως α' και β' 

4 Οι διατάξεις του εδαφίου ε της παραγράφου 3 
του άρθρου 7 του ν. 1965/1991 αντικαθίστανται ως 


εξής: 

"ε. Η παραγωγή για δικό του λογαριασμό ή για 
λογαριασμό τρίτων, εισαγωγή, εξαγωγή, εμπορία και 
γενικά η διακίνηση προϊόντων αρμοδιότητος του Ε.Ο.Φ.’. 

5. Στο τέλος της παραγράφου 1 του άρθρου 37 του 
ν. 1193/1981 (ΦΕΚ 220 Α) προστίθεται εδάφιο, που 
έχει ως εξής: 

"Οι παραπάνω υπάλληλοι εντάσσονται σε προσωρινές 
συνιστώμενες θέσεις, οι οποίες καταργούνται με την 
καθ' οιονδήποτε τρόπο αποχώρησή τους". 

6. Στο τέλος της παραγράφου 2 του άρθρου 2 του 
ν. 2256/1994 (ΦΕΚ 196 Α') προστίθεται εδάφιο, που 
έχει ως εξής: 

"Με απόφαση του Υπουργού Υγείας και Πρόνοιας, 
ύστερα από γνώμη του ΚΕ Σ.Υ., ορίζονται οι διαστάσεις 
και το περιεχόμενο των πινακίδων ή επιγραφών που 
επιτρέπεται να αναρτώνται στα κτίρια που στεγάζονται 
τα ιατρεία, οδοντιατρεία, πολυιατρεία, πολυοδοντια- 
τρεία, ιδιωτικά διαγνωστικά εργαστήρια και εργαστήρια 
φυσικής ιατρικής και αποκατάστασης και κάθε άλλη 
σχετική λεπτομέρεια. Η ανάρτηση πινακίδων ή επιγρα¬ 
φών με διαστάσεις και περιεχόμενο διαφορετικό από 
αυτό που θα οριστεί με την παραπάνω απόφαση τιμω¬ 
ρείται με τις ποινές της παραγράφου 3 του άρθρου 2 
του ν. 2194/1994, όπως αυτή αντικαταστάθηκε με την 
παράγραφο 1 του άρθρου 2 του ν 2256/1994" 

7. Στην Υγειονομική Μονάδα Δευτεροβάθμιας Περί¬ 
θαλψης του Εθνικού Ιδρύματος Αποκαταστάσεως Ανα¬ 
πήρων, που λειτουργεί για την περίθαλψη ατόμων που 
εξυπηρετούνται στα πλαίσια του σκοπού του, δύναται 
να υπηρετούν ιατροί του κλάδου ιατρών Ε.Σ.Υ., για 
τους οποίους ισχύουν οι διατάξεις του ν. 1397/1983, 
όπως αυτός τροποποιήθηκε και συμπληρώθηκε μετα¬ 
γενέστερα. Οι θέσεις ιατρών Ε.Σ.Υ., που θα συσταθούν, 
προστίθενται στον Οργανισμό του Εθνικού Ιδρύματος 
Αποκαταστάσεως Αναπήρων και οι δαπάνες μισθοδοσίας 
των ιατρών, που διορίζονται σε αυτές, βαρύνουν τις 
πιστώσεις του προϋπολογισμού του Με απόφαση του 
Υπουργού Υγείας και Πρόνοιας ρυθμίζεται κάθε σχετική 
λεπτομέρεια για την εφαρμογή των διατάξεων της 
παραγράφου αυτής. 

8. Οι παράγραφοι 2 και 3 του άρθρου 93 του ν. 
2071/1992 (ΦΕΚ 123 Α') αντικαθίστανται ως εξής: 

“2. Τα Κέντρα Ψυχικής Υγείας συνιστώνται με κοινή 
απόφαση των Υπουργών Εσωτερικών. Δημόσιας Διοί¬ 
κησης και Αποκέντρωσης, Οικονομικών και Υγείας και 
Πρόνοιας μετά από γνώμη του ΚΕ Σ.Υ.. 

3. Στα Κέντρα Ψυχικής Υγείας και στα Κέντρα Υγείας 
του άρθρου 14 του ν. 1397/1983. στα οποία δύναται 
να αναπτύσσονται και δραστηριότητες Μονάδων Ψυ¬ 
χικής Υγείας, συνιστώνται με την κοινή απόφαση της 
προηγούμενης παραγράφου ή άλλη όμοια, θέσεις Ψυ¬ 
χολόγων, Κοινωνικών Λειτουργών, Επισκεπτών-Επισκε- 
πτριών Υγείας, Νοσηλευτών και λοιπών επαγγελμάτων 
υγείας και ψυχικής υγείας, καθώς και θέσεις διοικητικού, 
βοηθητικού και λοιπού προσωπικού, ύστερα από γνώμη 
του ΚΕ.Σ.Υ., οι οποίες προστίθενται στον Οργανισμό 
του Νοσοκομείου, στο οποίο υπάγεται το Κέντρο Ψυ¬ 
χικής Υγείας ή το Κέντρο Υγείας." 

9. Στο άρθρο 23 του ν. 1076/1980 (ΦΕΚ 224 Α), 
όπως αυτό αντικαταστάθηκε με το άρθρο 44 του ν. 
2082/1992 (ΦΕΚ 158 Α'), προστίθεται στο πρώτο εδάφιο 
αυτού, μετά τη φράση "στα νοσοκομεία του ν.δ. 2592/ 
1953 και του ν. 1397/1983", η φράση "ή νοσηλευτικά 
ιδρύματα Ν.Π.Ι.Δ.. εποπτευόμενα και επιχορηγούμενα 

από το Υπουργείο Υγείας και Πρόνοιας". 

10. Στο άρθρο 36 του ν. 2109/1992 προστίθεται 
εδάφιο, που έχει ως εξής: 

Όι ίδιες διατάξεις έχουν ανάλογη εφαρμογή και για 
τους παρασκευαστές του Υπουργείου Υγείας και Πρό¬ 
νοιας και των εποπτευόμενων από αυτό Ιδρυμάτων 
Κοινωνικής Πρόνοιας (Ε.Ι.Α.Α.)'. 

11. Στο άρθρο 19 του ν. 1771/1988 “Τροποποίηση 
και συμπλήρωση του συστήματος εισαγωγής σπουδα¬ 
στών στην τριτοβάθμια εκπαίδευση και άλλες διατάξεις" 
(ΦΕΚ 71 Α), όπως αυτό αντικαταστάθηκε με την παρ. 
3 του άρθρου 2 του ν. 1821/1988 (ΦΕΚ 271 Α ) και 
επαναφέρθηκε σε ισχύ με το άρθρο 1 περίπτωση γ) 
του ν. 2194/1994 (ΦΕΚ 34 Α'), προστίθεται εδάφιο το 
οποίο έχει ως εξής: 

“ομοίως οι διατάξεις του άρθρου 24 του ν. 1397/1983 
δεν έχουν εφαρμογή στα μέλη Δ Ε.Π. τμημάτων ιατρικής 
και νοσηλευτικής Α.Ε.Ι., που υπηρετούν ή διορίζονται 
ως ιατροί του Ε.Σ.Υ. στις νομαρχιακές αυτοδιοικήσεις 
των νοσοκομείων των νησιών της χώρας, πλην της 
Κρήτης, η οποία διαθέτει ιατρικό τμήμα". 

12. Στους Προέδρους και Αντιπροέδρους Νοσοκο¬ 
μείων και του Ε.Κ.Α.Β., που κατέχουν θέσεις στο Ι.Κ.Α 
ή σε Ν.Π.Δ.Δ. με σχέση εργασίας ιδιωτικού δικαίου, 
καταβάλλονται, από τη δημοσίευση του παρόντος νόμου, 
πέρα από την αποζημίωση του Προέδρου ή Αντιπροέ¬ 
δρου και το σύνολο των αποδοχών της θέσης, που 
κατέχουν. 

13. Οι διατάξεις της κοινής υπουργικής απόφασης 
με αριθμ. Α3β/οικ. 15229/29.9.1989 (ΦΕΚ 732 Β), που 
κυρώθηκε με το άρθρο 11 παρ. 38 του ν. 1881/1990 
(ΦΕΚ 42 Α), επεκτείνονται από 1.7.1995 και στους 
επαγγελματίες ψυχικής υγείας, όπως αυτοί προσδιορί¬ 
ζονται με τις εκάστοτε αποφάσεις του Υπουργού Υγείας 
και Πρόνοιας, που προσλαμβάνονται με σχέση εργασίας 
ιδιωτικού δικαίου ορισμένου χρόνου, για την υλοποίηση 
κοινοτικών προγραμμάτων στο Κρατικό Θεραπευτήριο 
- Κέντρο Υγείας Λέρου. Τα προβλεπόμενα κίνητρα, 
που αναφέρονται στην παραπάνω υπουργική απόφαση 
χορηγούνται από 1.7.1995 και στους βοηθούς επαγ- 
γελματιών ψυχικής υγείας, μειωμένα κατά πενήντα τοις 
εκατό (50%). 

14. Στην παρ. 3 του άρθρου 14 του ν. 2331/1995 
(ΦΕΚ 173 Α ) προστίθεται περίοδος, που έχει ως εξής: 

"μέχρι του αυτού ποσού και με τις ίδιες διαδικασίες 
μπορεί να ανατίθεται και η εκτέλεση εργασιών διαμόρ¬ 
φωσης ή επέκτασης χώρων αποθήκευσης και διάθεσης 
φαρμάκων υπό συνθήκες ασφαλείας στα ως άνω κα¬ 
ταστήματα". 

15. Η παράγραφος 4 του άρθρου 4 του ν. 2194/1994 
(ΦΕΚ 34 Α') αντικαθίσταται από τότε που ίσχυσε ως 
εξής: 


"4. Για τους ιατρούς του καθεστώτος πλήρους απα¬ 
σχόλησης ισχύουν οι διατάξεις του άρθρου 30 του ν. 
1397/1983, πλην των διατάξεων των παραγράφων 2, 
7 και 8, οι διατάξεις του άρθρου 28 του ν. 1579/1985 
και οι διατάξεις της παρ. Ια του άρθρού 86 του ν. 
2071/1992". 

Άρθρο 10 

Από την έναρξη της ισχύος του παρόντος νόμου 
κάθε διάταξη γενική ή ειδική, που αντίκειται στον πα¬ 
ρόντα νόμο ή αναφέρεται σε θέματα που ρυθμίζονται 
από αυτόν, καταργείται. 

Μέχρι την έκδοση των προβλεπόμενων από τον 
παρόντα νόμο κανονιστικών πράξεων εξακολουθεί να 
εφαρμόζεται η ισχύουσα νομοθεσία. 


Η ισχύς του παρόντος νόμου αρχίζει από τη δημοσίευσή του 
στην Εφημερίδα της Κυβερνήσεως, εκτός εάν ορίζεται δια¬ 
φορετικά στις επί μέρους διατάξεις. 

Η ισχύς των άρθρων 1,2 και 3 αρχίζει ένα (1) μήνα μετά τη 
δημοσίευση του παρόντος στην Εφημερίδα της Κυβερνή¬ 
σεως. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 


Αθήνα, 12 Οκτωβρίου 1995 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 


01 ΥΠΟΥΡΓΟΙ 


ΕΣΩΤΕΡΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 
ΑΠ.-ΑΘ. ΤΣΟΧΑΤΖΟΠΟΥΛΟΣ 


ΕΘΜΚΗΣ ΟΚΟΝΟΜΜΣ 
Γ. ΠΑΠΑΝΤΩΝΙΟΥ 


ΟΚΟΝΟΜΚΟΝ 

ΑΛ. ΠΑΠΑΔΟΠΟΥΛΟΣ 

ΥΓΕΙΑΣ ΚΑΙ ΠΡΟΝΟΙΑΣ 

Δ ΚΡΕΜΑΣΊΊΝΟΣ 


ΕΡΓΑΣΙΑΣ Α ΚΟΜ. ΑΣΦΑΛΙΣΕΩΝ 

ΣΤ. ΤΖΟΥΜΑΚΑΣ 


ΔΙΚΑΙΟΣΥΝΗΣ 

ΙΩ. ΠΟΤΤΑΚΗΣ 


ΕΘΝΚΗΣ ΠΑΙΔΕΙΑΣ Α ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 12 Οκτωβρίου 1995 

Ο ΕΠΙ ΤΗΣ ΔΚΑΙΟΣΥΝΚΣ ΥΠΟΥΡΓΟΣ 

ΙΩ. Α. ΠΟΤΤΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


1 

Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕίΕΧ 

22.3211 ΥΡΕΤΟΒ 

λειτουργούν καθημερινό από 8.00’ έως 13.00' 

ΡΑΧ 

5234312 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ ΐηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 

Κωδικός σριθ. κατάθεσης στο Δημόσιο Ταμείο 2531 | Κωδικός σριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' 

Δρχ. 

20.000 

Δρχ. 

1.000 

β) 

» 

» 

» 

Β' 

» 

40.000 


2.000 

Υ) 

» 

» 

» 

Γ' 


10.000 

» 

500 

δ) 

» 

» 

» 

Δ’ 


40.000 

» 

2.000 

ε) 

» 

» 

» 

Αναπτυξιακών Πράξεων 

» 

25.000 

» 

1.250 

στ) 

» 

» 

» 

Ν.Π.Δ.Δ. 

» 

10.000 


500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.8ί Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 


150 

ι) 

» 

» 

» 

Α.Ε&Ε.Π.Ε. 

» 

210.000 

» 

10.500 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

110.000 

» 

5.500 





Πληροί 

ρορϊε 

:ς: τηλ. 52. 

48.320 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











